CELEX: 42010X0814(02)
Language: el
Date: 2010-08-14 00:00:00
Title: Κανονισμός αριθ. 26 της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΗΕ) — Ενιαίων διατάξεων σχετικά με την έγκριση για την έγκριση εμπορικών οχημάτων όσον αφορά τις εξωτερικές προεξοχές τους

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 215/27
            
         Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Το καθεστώς και η ημερομηνία έναρξης της ισχύος του παρόντος κανονισμού πρέπει να πρέπει να ελεγχθούν στην τελευταία έκδοση του εγγράφου που αφορά την κατάσταση προσχώρησης στους κανονισμούς ΟΕΕ/ΗΕ, δηλαδή του εγγράφου TRANS/WP.29/343/, που είναι διαθέσιμο στη διεύθυνση:
   http://www.unece.org/trans/main/wp29/wp29wgs/wp29gen/wp29fdocstts.html
   Κανονισμός αριθ. 26 της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΗΕ) — Ενιαίων διατάξεων σχετικά με την έγκριση για την έγκριση εμπορικών οχημάτων όσον αφορά τις εξωτερικές προεξοχές τους
   Ενσωματώνει όλα τα έγκυρα κείμενα έως:
   Προσθήκη 1 στη σειρά τροποποιήσεων 03 - Ημερομηνία έναρξης ισχύος: 11 Ιουνίου 2007
   ΠΕΡΙΕΧΟΜΕΝΑ
   ΚΑΝΟΝΙΣΜΟΣ
   
               1.
            
            Πεδίο εφαρμογής και σκοπός
         
               2.
            
            Ορισμοί
         
               3.
            
            Αίτηση για έγκριση
         
               4.
            
            Έγκριση
         
               5.
            
            Γενικές προδιαγραφές
         
               6.
            
            Ειδικές προδιαγραφές
         
               7.
            
            Τροποποίηση του τύπου του οχήματος και επέκταση της έγκρισης
         
               8.
            
            Συμμόρφωση της παραγωγής
         
               9.
            
            Κυρώσεις σε περίπτωση μη συμμόρφωσης της παραγωγής
         
               10.
            
            Οριστική παύση της παραγωγής
         
               11.
            
            Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των διοικητικών υπηρεσιών
         
               12.
            
            Μεταβατικές διατάξεις
         ΠΑΡΑΡΤΗΜΑΤΑ
   
               Παράρτημα 1 —
            
            Κοινοποίηση σχετικά με την έγκριση ή απόρριψη ή επέκταση ή ανάκληση της έγκρισης ή την οριστική παύση της παραγωγής του τύπου του οχήματος όσον αφορά τις εξωτερικές προεξοχές τους
         
               Παράρτημα 2 —
            
            Διατάξεις σημάτων έγκρισης
         
               Παράρτημα 3 —
            
            Μέθοδοι προσδιορισμού των διαστάσεων των προεξοχών και των μεσοδιαστημάτων
         
               Παράρτημα 4 —
            
            Κοινοποίηση σχετικά με την έγκριση ή απόρριψη ή επέκταση ή ανάκληση της έγκρισης ή την οριστική παύση της παραγωγής τεχνικής ολότητας τύπου σχάρας τοποθέτησης αποσκευών, ράβδων τοποθέτησης σκι ραδιοφωνικής κεραίας, ραδιοτηλεφωνικής κεραίας
         1.   ΠΕΔΙΟ ΕΦΑΡΜΟΓΗΣ ΚΑΙ ΣΚΟΠΟΣ
   
               1.1.
            
            
               Ο παρών κανονισμός έχει εφαρμογή στις εξωτερικές προεξοχές των οχημάτων της κατηγορίας M1 (1). Δεν εφαρμόζεται στα εξωτερικά κάτοπτρα οδηγήσεως ούτε στις σφαίρες των διατάξεων συζεύξεως.
            
         
               1.2.
            
            
               Ο σκοπός του παρόντος κανονισμού είναι να μειώσει τον κίνδυνο ή τη σοβαρότητα των σωματικών τραυμάτων τα οποία θα υποστεί ένα άτομο που θα κτυπηθεί ή θα αγγιχθεί από το αμάξωμα σε περίπτωση σύγκρουσης. Η διάταξη αυτή εφαρμόζεται του οχήματος ευρισκομένου εν στάσει ή εν κινήσει.
            
         2.   ΟΡΙΣΜΟΙ
   Για τους σκοπούς του παρόντος κανονισμού νοείται:
   
               2.1.
            
            
               Ως «έγκριση του οχήματος» η έγκριση ενός τύπου οχήματος όσον αφορά τις εξωτερικές προεξοχές του.
            
         
               2.2.
            
            
               Ως «τύπος οχημάτων όσον αφορά τις εξωτερικές προεξοχές» τα οχήματα με κινητήρα που δεν παρουσιάζουν μεταξύ τους ουσιώδεις διαφορές, οι δε διαφορές αυτές δυνατόν να αφορούν, παραδείγματος χάριν, τη μορφή της εξωτερικής επιφάνειας ή τα υλικά από τα οποία αυτή έχει κατασκευασθεί.
            
         
               2.3.
            
            
               Ως «εξωτερική επιφάνεια» το εξωτερικό του οχήματος που περιλαμβάνει το κάλυμμα του κινητήρα, το σκέπασμα του χώρου αποσκευών, τις θύρες, τα φτερά, τη σκεπή, τις διατάξεις φωτισμού και φωτεινής σηματοδότησης και τα εμφανή στοιχεία ενισχύσεως.
            
         
               2.4.
            
            
               Ως «γραμμή δαπέδου» μία γραμμή που ορίζεται ως ακολούθως:
               ένας κώνος με κατακόρυφο άξονα απροσδιορίστου ύψους και ημισείας γωνίας 30° μετατοπίζεται γύρω από ένα φορτωμένο όχημα κατά τρόπο ώστε να παραμένει εφαπτόμενος και όσο το δυνατόν χαμηλότερα στην εξωτερική επιφάνεια του οχήματος. Η γραμμή δαπέδου είναι το γεωμετρικό ίχνος των σημείων επαφής. Κατά τον προσδιορισμό της γραμμής δαπέδου δεν πρέπει να ληφθούν υπόψη τα σημεία υποδοχής του ανυψωτήρα (γρύλου), οι σωλήνες εξατμίσεως και οι τροχοί. Ως προς τα υφιστάμενα κενά στη θέση των τροχών, τα θεωρούμε πεπληρωμένα από μία φανταστική επιφάνεια που προεκτείνει χωρίς διακοπή την προσκείμενη εξωτερική επιφάνεια. Στα δύο άκρα του οχήματος θα ληφθεί υπόψη ο προφυλακτήρας για τον προσδιορισμό της γραμμής δαπέδου. Συμφώνως προς το θεωρούμενο τύπο οχήματος, το ίχνος της γραμμής δαπέδου δύναται να κείται είτε στο άκρο της πλαγίας όψεως του προφυλακτήρα, είτε στο τοίχωμα αμαξώματος που κείται κάτωθεν του προφυλακτήρα. Αν υφίστανται ταυτοχρόνως δύο ή περισσότερα σημεία επαφής, για τον προσδιορισμό της γραμμής δαπέδου θα χρησιμοποιηθεί το σημείο επαφής που κείται χαμηλότερα.
            
         
               2.5.
            
            
               Ως «ακτίνα καμπυλότητας» η ακτίνα του τόξου του κύκλου η πλέον προσεγγίζουσα το στρογγυλευμένο σχήμα του θεωρούμενου τμήματος
            
         
               2.6.
            
            
               Ως «φορτωμένο όχημα» το όχημα που είναι φορτωμένο μέχρι της μεγίστης τεχνικώς αποδεκτής τιμής της μάζας. Τα εφοδιασμένα οχήματα με αναρτήσεις αεροϋδραυλικές, υδραυλικές ή διά πεπιεσμένου αέρος, ή με μία διάταξη αυτόματης σταθεροποιήσεως του επιπέδου συναρτήσει του φορτίου, θα υποβάλλονται στις δοκιμές, υπό κανονικές συνθήκες κύλησης τις πλέον δυσμενείς που εξειδικεύονται υπό του κατασκευαστού.
            
         
               2.7.
            
            
               Ως «ακροτάτη εξωτερική ακμή» του οχήματος, εν σχέσει προς τις πλευρικές έδρες, το επίπεδο που είναι παράλληλο προς το διάμηκες στο μέσο του οχήματος επίπεδο και εφαπτόμενο στην πλευρική εξωτερική ακμή του και εν σχέσει προς τη μετωπική και οπίσθια πλευρά, το εγκάρσιο κάθετο επίπεδο του οχήματος και εφαπτόμενο στην εξωτερική μετωπική και οπίσθια ακμή του, μη λαμβανομένης υπόψη της προεξοχής:
               
                           2.7.1.
                        
                        
                           των ελαστικών πλησίον του σημείου επαφής τους με το έδαφος και των βαλβίδων για τον έλεγχο πιέσεως·
                        
                     
                           2.7.2.
                        
                        
                           κάθε αντιολισθητικής διάταξης τοποθετημένης επί των τροχών·
                        
                     
                           2.7.3.
                        
                        
                           των κατόπτρων οδήγησης·
                        
                     
                           2.7.4.
                        
                        
                           των πλευρικών φανών δεικτών πορείας, φανών όγκου, εμπροσθίου και οπισθίου φανού θέσεως (πλευρικών) και φανού στάθμευσης·
                        
                     
                           2.7.5.
                        
                        
                           γι’ αυτές που βρίσκονται έμπροσθεν και όπισθεν, των προφυλακτήρων, της διάταξης σύζευξης και του σωλήνα εξάτμισης.
                        
                     
         
               2.8.
            
            
               Ως «διαστάσεις της προεξοχής» ενός στοιχείου, τοποθετούμενου επί ενός τοιχώματος, η διάσταση που προσδιορίζεται με τη μέθοδο που περιγράφεται στο παράρτημα 3 παράγραφος 2 του παρόντος κανονισμού.
            
         
               2.9.
            
            
               Ως «ονομαστική γραμμή ενός τοιχώματος» η γραμμή που διέρχεται διά δύο σημείων που αναπαριστώνται από τη θέση του κέντρου μιας σφαίρας όταν η επιφάνεια έρχεται σε επαφή με ένα στοιχείο εν συνεχεία δε το εγκαταλείπει, κατά τη διάρκεια της εξελίξεως της μετρήσεως που περιγράφεται στο παράρτημα 3 παράγραφος 2.2. του παρόντος κανονισμού.
            
         
               2.10.
            
            
               «Κεραία» είναι κάθε διάταξη που χρησιμοποιείται για τη μετάδοση και/ή τη λήψη ηλεκτρομαγνητικών σημάτων.
            
         3.   ΑΙΤΗΣΗ ΕΓΚΡΙΣΗΣ
   
               3.1.
            
            
               Αίτηση έγκρισης ενός τύπου οχήματος όσον αφορά τις εξωτερικές προεξοχές.
            
         
               3.1.1.
            
            
               Η αίτηση για την έγκριση ενός τύπου οχήματος όσον αφορά τις εξωτερικές προεξοχές υποβάλλεται από τον κατασκευαστή του οχήματος ή από τον δεόντως εξουσιοδοτημένο αντιπρόσωπό του.
            
         
               3.1.2.
            
            
               Συνοδεύεται από τα ακόλουθα έγγραφα σε τρία αντίτυπα:
               
                           3.1.2.1.
                        
                        
                           φωτογραφίες του εμπροσθίου μέρους, του οπισθίου μέρους, και των πλευρών του οχήματος που έχουν ληφθεί υπό γωνία 30° έως 45° σε σχέση προς το διάμηκες στο μέσο του οχήματος κατακόρυφο επίπεδο·
                        
                     
                           3.1.2.2.
                        
                        
                           σχέδια με διαστάσεις των προφυλακτήρων και, κατά περίπτωση,
                        
                     
                           3.1.2.3.
                        
                        
                           σχέδια ορισμένων εξωτερικών προεξοχών και, αν είναι σκόπιμο, σχέδια ορισμένων τμημάτων της εξωτερικής επιφάνειας που αναφέρεται στο σημείο 6.9.1.
                        
                     
         
               3.1.3.
            
            
               αντιπροσωπευτικό όχημα του προς έγκριση τύπου διατίθεται στην τεχνική υπηρεσία που είναι αρμόδια για τη διεξαγωγή των δοκιμών έγκρισης. Με αίτηση της εν λόγω τεχνικής υπηρεσίας διατίθενται επίσης ορισμένα εξαρτήματα και ορισμένα δείγματα των χρησιμοποιουμένων υλικών.
            
         
               3.2.
            
            
               Αίτηση έκρισης τύπου των σχαρών τοποθέτησης αποσκευών, ράβδων τοποθέτησης σκι ή ραδιοφωνικών ή ραδιοτηλεφωνικών κεραιών θεωρουμένων ως τεχνικών ολοτήτων.
            
         
               3.2.1.
            
            
               Οι αιτήσεις έγκρισης τύπου των σχαρών τοποθέτησης αποσκευών, ράβδων τοποθέτησης σκι, ραδιοφωνικών ή ραδιοτηλεφωνικών κεραιών, θεωρουμένων ως τεχνικών ολοτήτων, υποβάλλονται από τον κατασκευαστή του αυτοκινήτου ή τον κατασκευαστή αυτών των τεχνικών ολοτήτων ή από τον δεόντως εξουσιοδοτημένο αντιπρόσωπό τους.
            
         
               3.2.2.
            
            
               Για κάθε μία από τις διατάξεις που αναφέρονται στην ανωτέρω παράγραφο 3.2.1, η αίτηση συνοδεύεται από τα ακόλουθα:
               
                           3.2.2.1.
                        
                        
                           έγγραφα εις τριπλούν περιέχοντα την περιγραφή των τεχνικών χαρακτηριστικών των τεχνικών ολοτήτων καθώς επίσης και τις οδηγίες τοποθέτησης που πρέπει να επισυνάπτονται σε κάθε μία τεχνική ολότητα προς πώληση·
                        
                     
                           3.2.2.2.
                        
                        
                           ένα πρότυπο του τύπου της τεχνικής ολότητας. Η αρμόδια αρχή είναι εξουσιοδοτημένη, αν το κρίνει αναγκαίο, να ζητήσει ένα άλλο πρότυπο.
                        
                     
         4.   ΕΓΚΡΙΣΗ
   
               4.1.
            
            
               Έγκριση ενός τύπου οχήματος όσον αφορά τις εξωτερικές προεξοχές.
            
         
               4.1.1.
            
            
               Εάν ο τύπος οχήματος που υποβάλλεται προς έγκριση σύμφωνα με τον παρόντα κανονισμό πληροί τις απαιτήσεις που ορίζονται στις παραγράφους 5. και 6. που ακολουθούν, χορηγείται η έγκριση του εν λόγω τύπου οχήματος.
            
         
               4.1.2.
            
            
               Για κάθε τύπο οχήματος που εγκρίνεται χορηγείται αριθμός έγκρισης. Τα πρώτα δύο ψηφία (προς το παρόν 03 αντιστοιχώντας στη σειρά τροποποιήσεων 03) υποδηλώνουν τη σειρά τροποποιήσεων που περιλαμβάνουν τις πιο πρόσφατες τεχνικές τροποποιήσεις του κανονισμού κατά τη χρονική στιγμή χορήγησης της έγκρισης. Το ίδιο συμβαλλόμενο μέρος δεν επιτρέπεται να καθορίσει τον ίδιο αριθμό για άλλο τύπο οχήματος.
            
         
               4.1.3.
            
            
               Η ειδοποίηση για την έγκριση ή την επέκταση, ή η απόρριψη ή η ανάκληση της έγκρισης, ή η οριστική παύση παραγωγής τύπου οχήματος σύμφωνα με τον παρόντα κανονισμό κοινοποιείται στα συμβαλλόμενα μέρη στη συμφωνία του 1958, τα οποία εφαρμόζουν τον παρόντα κανονισμό, με τη χρήση εντύπου σύμφωνα με το υπόδειγμα στο παράρτημα 1 του παρόντος κανονισμού.
            
         
               4.1.4.
            
            
               Σε κάθε όχημα που ανήκει σε εγκεκριμένο βάσει του παρόντος κανονισμού τύπο, τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
               
                           4.1.4.1.
                        
                        
                           κύκλο που περιβάλλει το χαρακτήρα «E», ακολουθούμενο από το χαρακτηριστικό αριθμό της χώρας η οποία έχει χορηγήσει την έγκριση·
                        
                     
                           4.1.4.2.
                        
                        
                           τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό εγκρίσεως στα δεξιά του κύκλου που προβλέπεται στην παράγραφο 4.1.4.1.
                        
                     
         
               4.1.5.
            
            
               Αν το όχημα είναι σύμφωνο με έναν εγκεκριμένο τύπο, βάσει ενός ή περισσότερων κανονισμών που επισυνάπτονται στη συμφωνία, στη χώρα που έχει χορηγήσει έγκριση βάσει του παρόντος κανονισμού, δεν χρειάζεται να επαναληφθεί το σύμβολο που ορίζεται στην παράγραφο 4.1.4.1. Στην περίπτωση αυτή, οι πρόσθετοι αριθμοί και σύμβολα όλων των κανονισμών βάσει των οποίων χορηγήθηκε έγκριση στη χώρα που χορήγησε έγκριση βάσει του παρόντος κανονισμού αναγράφεται σε κάθετες στήλες δεξιά του συμβόλου που ορίζεται στην παράγραφο 4.1.4.1.
            
         
               4.1.6.
            
            
               Το σήμα έγκρισης πρέπει να είναι ευανάγνωστο και ανεξίτηλο.
            
         
               4.1.7.
            
            
               Το σήμα έγκρισης θα τίθεται πλησίον ή πάνω στην πινακίδα με τα στοιχεία του οχήματος που τοποθετεί ο κατασκευαστής.
            
         
               4.1.8.
            
            
               Το παράρτημα 2 του παρόντος κανονισμού περιλαμβάνει παραδείγματα διατάξεων σημάτων έγκρισης.
            
         
               4.1.9.
            
            
               Η αρμόδια αρχή επιβεβαιώνει, πριν από τη χορήγηση έγκρισης τύπου, την ύπαρξη κατάλληλων μέτρων τα οποία εξασφαλίζουν τον αποτελεσματικό έλεγχο της συμμόρφωσης της παραγωγής.
            
         
               4.2.
            
            
               Έγκριση όσον αφορά τις σχάρες τοποθέτησης αποσκευών, τις ράβδους τοποθέτησης σκι, τις ραδιοφωνικές ή ραδιοτηλεφωνικές κεραίες θεωρούμενες ως τεχνικές ολότητες.
            
         
               4.2.1.
            
            
               Εάν ο τύπος της τεχνικής ολότητας που υποβλήθηκε προς έγκριση σύμφωνα με τον παρόντα κανονισμό πληροί τις απαιτήσεις των παραγράφων 6.16, 6.17. και 6.18. που ακολουθούν, χορηγείται έγκριση του εν λόγω τεχνικής ολότητας.
            
         
               4.2.2.
            
            
               Για κάθε τύπο τεχνικής ολότητας που εγκρίνεται καθορίζεται αριθμός έγκρισης. Τα πρώτα δύο ψηφία (προς το παρόν 02 αντιστοιχώντας στη σειρά τροποποιήσεων 02 που τέθηκε σε ισχύ στις 13 Δεκεμβρίου 1996) υποδηλώνουν τη σειρά τροποποιήσεων που περιλαμβάνουν τις πιο πρόσφατες τεχνικές τροποποιήσεις του κανονισμού κατά τη χρονική στιγμή χορήγησης της έγκρισης. Το ίδιο συμβαλλόμενο μέρος δεν δύναται να εκχωρήσει τον ίδιο αριθμό για άλλη τεχνική ολότητα.
            
         
               4.2.3.
            
            
               Η ειδοποίηση για την έγκριση ή την επέκταση, ή η απόρριψη ή η ανάκληση της έγκρισης, ή η οριστική παύση παραγωγής τύπου τεχνικής ολότητας σύμφωνα με τον παρόντα κανονισμό κοινοποιείται στα συμβαλλόμενα μέρη στη συμφωνία του 1958, τα οποία εφαρμόζουν τον παρόντα κανονισμό, με τη χρήση εντύπου σύμφωνα με το υπόδειγμα στο παράρτημα 4 του παρόντος κανονισμού.
            
         
               4.2.4.
            
            
               Σε κάθε τεχνική ολότητα που ανήκει σε εγκεκριμένο βάσει του παρόντος κανονισμού τύπο, τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
               
                           4.2.4.1.
                        
                        
                           κύκλο που περιβάλλει το χαρακτήρα «E», ακολουθούμενο από το χαρακτηριστικό αριθμό της χώρας η οποία έχει χορηγήσει την έγκριση (2)·
                        
                     
                           4.2.4.2.
                        
                        
                           τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό εγκρίσεως στα δεξιά του κύκλου που προβλέπεται στην παράγραφο 4.2.4.1.
                        
                     
         
               4.2.5.
            
            
               Το σήμα έγκρισης πρέπει να είναι ευανάγνωστο και ανεξίτηλο.
            
         
               4.2.6.
            
            
               Το σήμα έγκρισης θα τίθεται πλησίον ή πάνω στην πινακίδα με τα στοιχεία τεχνικής ολότητας που τοποθετεί ο κατασκευαστής.
            
         
               4.2.7.
            
            
               Το παράρτημα 2 του παρόντος κανονισμού περιλαμβάνει παραδείγματα διατάξεων σημάτων έγκρισης.
            
         
               4.2.8.
            
            
               Η αρμόδια αρχή επιβεβαιώνει, πριν από τη χορήγηση έγκρισης τύπου, την ύπαρξη κατάλληλων μέτρων τα οποία εξασφαλίζουν τον αποτελεσματικό έλεγχο της συμμόρφωσης της παραγωγής.
            
         5.   ΓΕΝΙΚΕΣ ΠΡΟΔΙΑΓΡΑΦΕΣ
   
               5.1.
            
            
               Οι διατάξεις του παρόντος κανονισμού δεν έχουν εφαρμογή στα μέρη της εξωτερικής επιφάνειας που, ενώ το όχημα είναι με φορτίο και όλες οι θύρες, τα παράθυρα και τα καλύμματα κ.λπ. είναι κλειστά, βρίσκονται:
               
                           5.1.1.
                        
                        
                           σε ύψος μεγαλύτερο των 2 m ή
                        
                     
                           5.1.2.
                        
                        
                           κάτω από τη γραμμή δαπέδου ή
                        
                     
                           5.1.3.
                        
                        
                           κείμενες κατά τέτοιο τρόπο ώστε να μη δύναται να τις αγγίζει, τόσο υπό στατικές συνθήκες όσο και εν κινήσει, σφαίρα διαμέτρου 100 mm.
                        
                     
         
               5.2.
            
            
               Η εξωτερική επιφάνεια των οχημάτων δεν πρέπει να περιλαμβάνει ούτε αιχμηρά τμήματα ή κοφτερά, ούτε προεξοχές διευθυνόμενες προς τα έξω, οι οποίες λόγω του σχήματός τους, των διαστάσεών τους, του προσανατολισμού τους ή της σκληρότητάς τους, θα ήταν σε θέση να αυξήσουν τον κίνδυνο ή τη σοβαρότητα των σωματικών τραυμάτων στα οποία υπόκειται ένα άτομο που θα κτυπηθεί ή θα αγγιχθεί από το αμάξωμα σε περίπτωση σύγκρουσης.
            
         
               5.3.
            
            
               Η εξωτερική επιφάνεια των οχημάτων δεν πρέπει να περιλαμβάνει τμήματα προσανατολισμένα προς τα έξω και ικανά να αγκιστρώνουν τους πεζούς, τους ποδηλάτες ή τους μοτοποδηλάτες.
            
         
               5.4.
            
            
               Κανένα σημείο προεξοχής επί της εξωτερικής επιφάνειας δεν πρέπει να έχει ακτίνα καμπυλότητας μικρότερη των 2,5 mm. Η προδιαγραφή αυτή δεν εφαρμόζεται στα τμήματα της εξωτερικής επιφάνειας, των οποίων η προεξοχή είναι μικρότερη των 5 mm. Οι προσανατολισμένες προς το εξωτερικό γωνίες των τμημάτων αυτών πρέπει εν πάση περιπτώσει να έχουν αμβλυνθεί εκτός εάν οι προκύπτουσες προεξοχές είναι κατώτερες του 1,5 mm.
            
         
               5.5.
            
            
               Τα προεξέχοντα μέρη της εξωτερικής επιφάνειας, που αποτελούνται από υλικό του οποίου η σκληρότητα δεν υπερβαίνει τα 60 shore A, μπορούν να έχουν ακτίνα καμπυλότητας μικρότερη των 2,5 mm.
               Η μέτρηση της σκληρότητας θα πραγματοποιηθεί επί του τοποθετουμένου στο όχημα στοιχείου. Αν είναι αδύνατο να πραγματοποιηθεί μέτρηση σκληρότητας κατά τη μέθοδο Shore A, πραγματοποιούνται παρόμοιες μετρήσεις προκειμένου να καταστεί δυνατή η εκτίμηση.
            
         
               5.6.
            
            
               Οι διατάξεις των παραγράφων 5.1 έως 5.5 εφαρμόζονται επιπλέον των ειδικών προδιαγραφών της παραγράφου 6 που ακολουθεί, εκτός των διατάξεων που είναι εμφανώς αντίθετες αυτών των ιδίων ειδικών προδιαγραφών.
            
         6.   ΕΙΔΙΚΕΣ ΠΡΟΔΙΑΓΡΑΦΕΣ
   6.1.   Διακοσμητικά υλικά.
   
               6.1.1.
            
            
               Τα πρόσθετα διακοσμητικά στοιχεία που προεξέχουν πλέον των 10 mm από τη βάση τους πρέπει να υποχωρούν, να αποκολλώνται ή να πέφτουν υπό τη δράση δυνάμεως 10 daN εφαρμοζόμενης σε οποιαδήποτε διεύθυνση στο πλέον προεξέχον σημείο τους πάνω σε ένα επίπεδο περίπου παράλληλο προς την επιφάνεια στην οποία είναι τοποθετημένα. Οι διατάξεις αυτές δεν έχουν εφαρμογή στα διακοσμητικά στοιχεία που υπάρχουν στις σχάρες των ψυγείων για τα οποία έχουν εφαρμογή οι γενικές προδιαγραφές του σημείου 5 μόνο. Για την άσκηση μιας δύναμης 10 daN χρησιμοποιείται έμβολο με επίπεδο άκρο διαμέτρου το πολύ 50 mm ή ισοδύναμη μέθοδος Μετά από εξάλειψη, απόσπαση ή αναδίπλωση των διακοσμητικών στοιχείων, τα απομένοντα τμήματα δεν πρέπει να προεξέχουν πλέον των 10 mm. Εν πάση περιπτώσει, οι προεξοχές αυτές πρέπει να είναι σύμφωνες προς τις διατάξεις της παραγράφου 5.2. Αν το διακοσμητικό στοιχείο είναι τοποθετημένο επί ενσωματωμένης βάσεως, αυτή θεωρείται ότι ανήκει στο διακοσμητικό στοιχείο και όχι στην επιφάνεια υποστήριξης.
            
         
               6.1.2.
            
            
               Οι ταινίες ή τα προστατευτικά στοιχεία που υπάρχουν στην εξωτερική επιφάνεια δεν υποβάλλονται στις προδιαγραφές της παραγράφου 6.1.1. Πάντως πρέπει να είναι σταθερά στερεωμένα στο όχημα.
            
         6.2.   Προβολείς.
   
               6.2.1.
            
            
               Τα γείσα και τα πλαίσια που προεξέχουν επιτρέπονται στους προβολείς υπό τον όρο να μη προεξέχουν περισσότερο από 30 mm σε σχέση με την εξωτερική όψη της υάλου του προβολέως και η ακτίνα καμπυλότητάς τους να μην είναι σε κανένα σημείο μικρότερη των 2,5 mm. Αν ο προβολέας έχει τοποθετηθεί όπισθεν μιας συμπληρωματικής υάλου, η προεξοχή μετράται από την εξωτερική επιφάνεια. Η προεξοχή προσδιορίζεται σύμφωνα με τη μέθοδο που περιγράφεται στην παράγραφο 3 του παραρτήματος 3 του παρόντος κανονισμού.
            
         
               6.2.2.
            
            
               Οι προβολείς που διά μετατοπίσεως εισχωρούν στο εσωτερικό του αμαξώματος πρέπει να πληρούν τις προδιαγραφές της παραγράφου 6.2.1 τόσο όταν είναι σε θέση λειτουργίας, όσο και όταν έχουν εισχωρήσει εντός του αμαξώματος.
            
         
               6.2.3.
            
            
               Οι διατάξεις της ανωτέρω παραγράφου 6.2.1 δεν εφαρμόζονται στους προβολείς τους βυθισμένους εντός του αμαξώματος ή εφόσον είναι ‘υπερκαλυμμένοι’ από το αμάξωμα, εάν αυτό είναι σύμφωνο προς τις προδιαγραφές της παραγράφου 6.9.1.
            
         6.3.   Σχάρες και μεσοδιαστήματα μεταξύ στοιχείων
   
               6.3.1.
            
            
               Οι προδιαγραφές της παραγράφου 5.4. δεν έχουν εφαρμογή στα μεσοδιαστήματα που υπάρχουν μεταξύ των κινητών ή ακινήτων στοιχείων περιλαμβανομένων των στοιχείων των σχαρών εισόδου ή εξόδου του αέρος και της μάσκας του ψυγείου υπό τον όρο ότι η απόσταση μεταξύ δύο διαδοχικών στοιχείων δεν υπερβαίνει τα 40 mm και ότι οι σχάρες και τα μεσοδιαστήματα έχουν ένα λειτουργικό ρόλο. Όταν η τιμή της απόστασης αυτής είναι μεταξύ 40 και 25 mm, οι ακτίνες καμπυλότητας πρέπει να είναι ίσες ή μεγαλύτερες του 1 mm. Αντιθέτως, αν η απόσταση μεταξύ δύο διαδοχικών στοιχείων είναι ίση ή μικρότερη των 25 mm, οι ακτίνες καμπυλότητας των εξωτερικών πλευρών των στοιχείων πρέπει να είναι τουλάχιστον 0,5 mm. Η απόσταση μεταξύ δύο διαδοχικών στοιχείων προσδιορίζεται συμφώνως προς την περιγραφομένη στην παράγραφο 4 του παραρτήματος 3 του παρόντος κανονισμού μέθοδο.
            
         
               6.3.2.
            
            
               Η σύνδεση της εμπρόσθιας όψεως με τις πλάγιες όψεις κάθε στοιχείου που σχηματίζουν σχάρα ή μεσοδιάστημα πρέπει να είναι στρογγυλευμένη.
            
         6.4.   Υαλοκαθαριστήρες.
   
               6.4.1.
            
            
               Τα σάρωθρα του υαλοκαθαριστήρα πρέπει να έχουν στερεωθεί κατά τέτοιο τρόπο ώστε το στέλεχος που φέρει τα σάρωθρα να καλύπτεται από ένα προστατευτικό στοιχείο με ακτίνα καμπυλότητας που πληροί την προδιαγραφή της παραγράφου 5.4 και ένα μεταλλικό άκρο επιφάνειας τουλάχιστον 150 mm2. Στην περίπτωση των στρογγυλευμένων προστατευτικών στοιχείων, η επιφάνεια αυτή προβαλλομένη επί ενός επιπέδου του οποίου η απόσταση σε σχέση προς το πλέον προεξέχον σημείο δεν πρέπει να υπερβαίνει τα 6,5 mm, πρέπει να είναι τουλάχιστον 150 mm2. Οι οπίσθιοι υαλοκαθαριστήρες και οι υαλοκαθαριστήρες των προβολέων πρέπει να ανταποκρίνονται σε αυτές τις ίδιες προδιαγραφές.
            
         
               6.4.2.
            
            
               Η παράγραφος 5.4 δεν εφαρμόζεται ούτε στα σάρωθρα ούτε στα στοιχεία υποστηρίξεως. Τα όργανα αυτά δεν πρέπει να παρουσιάζουν ούτε οξείες γωνίες ούτε τμήματα κοπτερά ή αιχμηρά.
            
         6.5.   Προφυλακτήρες.
   
               6.5.1.
            
            
               Τα πλευρικά άκρα των προφυλακτήρων πρέπει να αναδιπλωθούν προς την εξωτερική επιφάνεια σε τρόπο ώστε να ελαττωθεί στο ελάχιστο ο κίνδυνος αγκίστρωσης. Η προδιαγραφή αυτή θεωρείται ότι πληρούται είτε αν ο προφυλακτήρας βρίσκεται εντός ενός φατνώματος ή είναι ενσωματωμένος στο αμάξωμα, είτε εάν το πλευρικό άκρο των προφυλακτήρων είναι αναδιπλωμένο σε τρόπο ώστε να μη δύναται να αγγιχθεί από μία σφαίρα 100 mm και αν η απόσταση μεταξύ του άκρου των προφυλακτήρων και του τμήματος του πλησιέστερου προς το αμάξωμα δεν υπερβαίνει τα 20 mm.
            
         
               6.5.2.
            
            
               Εάν η γραμμή του προφυλακτήρα που αντιστοιχεί στο εξωτερικό περίγραμμα της κατακόρυφης προβολής του οχήματος είναι σε άκαμπτη επιφάνεια, η εν λόγω επιφάνεια πρέπει να έχει ελάχιστη ακτίνα καμπυλότητας 5 mm σε όλα τα σημεία της που βρίσκονται από τη γραμμή του περιγράμματος έως 20 mm προς τα μέσα και ελάχιστη ακτίνα καμπυλότητας 2,5 mm σε κάθε άλλη περίπτωση. Η διάταξη αυτή εφαρμόζεται στο τμήμα της ζώνης που βρίσκεται από τη γραμμή περιγράμματος έως 20 mm προς τα μέσα, το οποίο βρίσκεται ανάμεσα και έμπροσθεν (ή όπισθεν στην περίπτωση του οπίσθιου προφυλακτήρα) σημείων επαφής εφαπτομένης με τη γραμμή περιγράμματος δύο κατακόρυφων επιπέδων καθένα από τα οποία σχηματίζει με το διαμήκες επίπεδο συμμετρίας του οχήματος γωνία 15° (βλέπε εικόνα 1).
            
         
               6.5.3.
            
            
               Η προδιαγραφή της παραγράφου 6.5.2 δεν εφαρμόζεται στα τμήματα των προφυλακτήρων ή στα φερόμενα επί αυτών, ιδίως στα αρμοκάλυπτρα και στα ακροφύσια των καθαριστήρων των προβολέων, που σχηματίζουν μία προεξοχή ή μία εκγλυφή μικρότερη των 5 mm. Οι γωνίες των τμημάτων αυτών των προσανατολισμένων προς το εξωτερικό πρέπει πάντως να έχουν αμβλυνθεί, εκτός αν οι προκύπτουσες προεξοχές είναι μικρότερες του 1,5 mm.
            
         6.6.   Χειρολαβές, πείροι στροφείς και κουμπιά ανοίγματος των θυρών, χώρων αποσκευών και καλυμμάτων, πώματα και σκεπάσματα δεξαμενών βενζίνης
   
               6.6.1.
            
            
               Τα στοιχεία αυτά δεν πρέπει να σχηματίζουν προεξοχή πλέον των 40 mm για τις χειρολαβές των θυρών και του χώρου αποσκευών και των 30 mm για όλες τις άλλες περιπτώσεις.
               
                  Εικόνα 1
               
               
                  
            
         
               6.6.2.
            
            
               Αν οι χειρολαβές των πλευρικών θυρών είναι περιστροφικού τύπου, πρέπει να πληρούν μία εκ των ακολούθων συνθηκών:
               
                           6.6.2.1.
                        
                        
                           στην περίπτωση χειρολαβών περιστρεφόμενων παράλληλα προς το επίπεδο της θύρας, το ελεύθερο άκρο της χειρολαβής πρέπει να είναι προσανατολισμένο προς τα πίσω. Το άκρο αυτό πρέπει να κυρτούται προς το επίπεδο της θύρας και να ευρίσκεται εντός ενός προστατευτικού πλαισίου ή εντός ενός φατνώματος
                        
                     
                           6.6.2.2.
                        
                        
                           οι χειρολαβές που περιστρέφονται προς το εξωτερικό προς κάθε διεύθυνση που δεν είναι παράλληλη προς το επίπεδο της θύρας πρέπει, όταν είναι κλειστές, να έχουν εισαχθεί εντός ενός προστατευτικού πλαισίου ή ενός φατνώματος. Το ελεύθερο άκρο πρέπει να είναι προσανατολισμένο είτε προς τα πίσω, είτε προς τα κάτω.
                           Ωστόσο, είναι δυνατό να γίνουν δεκτές χειρολαβές που δεν πληρούν την τελευταία αυτή προδιαγραφή εάν:
                           
                                       α)
                                    
                                    
                                       έχουν ανεξάρτητο μηχανισμό επιστροφής,
                                    
                                 
                                       β)
                                    
                                    
                                       σε περίπτωση βλάβης του μηχανισμού αυτού, δεν προεξέχουν περισσότερο από 15 mm,
                                    
                                 
                                       γ)
                                    
                                    
                                       πληρούν, όταν είναι ανοικτές, τις προδιαγραφές της προδιαγραφής 5.4.
                                       και
                                    
                                 
                                       δ)
                                    
                                    
                                       η επιφάνεια του ελεύθερου άκρου τους, μετρούμενη σε απόσταση μικρότερη από 6,5 mm από το πλέον προεξέχον σημείο, δεν είναι μικρότερη από 150 mm2.
                                    
                                 
                     
         6.7.   Τροχοί, περικόχλια τροχού, σκεπάσματα πλημνών (ομφαλών) και διακοσμητικά κάλυπτρα (τάσια)
   
               6.7.1.
            
            
               Οι προδιαγραφές της παραγράφου 5.4 δεν έχουν εφαρμογή.
            
         
               6.7.2.
            
            
               Οι τροχοί, περικόχλια τροχού, κάλυπτρα πλημνών και διακοσμητικά κάλυπτρα δεν πρέπει να έχουν αιχμηρές ή κοπτερές προεξοχές προεκτεινόμενες πέραν του εξωτερικού επιπέδου του σώτρου (ζάντας). Τα περικόχλια με πτερύγια δεν είναι αποδεκτά.
            
         
               6.7.3.
            
            
               Κατά την κίνηση σε ευθεία γραμμή κανένα μέρος των τροχών, εκτός των ελαστικών, που βρίσκεται πάνω από ένα οριζόντιο επίπεδο που διέρχεται από τον άξονα περιστροφής τους δεν πρέπει να προεξέχει πέρα από την κατακόρυφη προβολή σε οριζόντιο επίπεδο της εξωτερικής επιφανείας ή δομής. Πάντως, αν το απαιτούν λειτουργικές ανάγκες, τα τάσια των τροχών που καλύπτουν τα περικόχλια τροχών και ακραξονίων μπορούν να προεξέχουν πέρα από την κατακόρυφη προβολή της επιφανείας ή της εξωτερικής δομής, υπό τον όρο η επιφάνεια του προεξέχοντος τμήματος να έχει ακτίνα καμπυλότητος τουλάχιστον ίση προς 30 mm και η προεξοχή, σχετικά με την κατακόρυφη προβολή της επιφάνειας ή της εξωτερικής δομής, να μην υπερβαίνει σε καμιά περίπτωση τα 30 mm.
            
         6.8.   Γωνίες λαμαρινών
   
               6.8.1.
            
            
               Οι ακμές των λαμαρινών, όπως τα άκρα των υδρορροών και οι οδηγοί ολισθήσεως των κυλιομένων θυρών, είναι αποδεκτές υπό τον όρο τα άκρα τους να είναι κυρτωμένα ή ότι αυτές οι ακμές να καλύπτονται από ένα προστατευτικό υλικό που να πληροί τις διατάξεις του παρόντος κανονισμού που έχουν εφαρμογή σ’ αυτό.
               Μία ακάλυπτος ακμή λέγεται αναδιπλωμένη, αν έχει αναδιπλωθεί κατά 180o περίπου ή έχει αναδιπλωθεί προς το αξίωμα κατά τρόπον ώστε η ακμή να μη δύναται να αγγιχθεί από μία σφαίρα διαμέτρου 100 mm.
               Οι απαιτήσεις της παραγράφου 5.4 δεν ισχύουν για τις ακόλουθες γωνίες λαμαρινών: οπίσθιο τμήμα του καλύμματος και πρόσθιο τμήμα του οπίσθιου χώρου αποσκευών.
            
         6.9.   Τοιχώματα του αμαξώματος.
   
               6.9.1.
            
            
               Η ακτίνα καμπυλότητας των πτυχών των τοιχωμάτων μπορεί να είναι μικρότερη των 2,5 mm υπό τον όρο να μην είναι μικρότερη του ενός δεκάτου του ύψους ‘H’ της προεξοχής μετρουμένου σύμφωνα με τη μέθοδο που αναλύεται στην παράγραφο 1 του παραρτήματος 3.
            
         6.10.   Πλευρικοί εκτροπείς αέρος και βροχής
   
               6.10.1.
            
            
               Οι ακμές των πλευρικών εκτροπέων που μπορούν να κατευθύνονται προς τα έξω πρέπει να έχουν ακτίνα καμπυλότητας τουλάχιστον 1 mm.
            
         6.11.   Σημείο υποδοχής ανυψωτήρα (γρύλλου) και σωλήνες εξατμίσεως.
   
               6.11.1.
            
            
               Τα σημεία υποδοχής ανυψωτήρα (γρύλλου) και ο (οι) σωλήνας(ες) εξατμίσεως δεν πρέπει να προεξέχουν πλέον των 10 mm σε σχέση προς την κατακόρυφη προβολή της γραμμής δαπέδου που διέρχεται κατακορύφως υπεράνω. Κατά παρέκκλιση αυτής της προδιαγραφής ένας σωλήνας εξατμίσεως δύναται να προεξέχει πλέον των 10 mm σε σχέση προς την κατακόρυφη προβολή της γραμμής δαπέδου, εφόσον οι ακμές του έχουν στρογγυλευθεί στο άκρο έτσι ώστε η ελάχιστη ακτίνα καμπυλότητας να είναι 2,5 mm.
            
         6.12.   Δικλείδες εισαγωγής και εκκενώσεως αέρος.
   
               6.12.1.
            
            
               Οι δικλείδες εισαγωγής και εκκενώσεως αέρος πρέπει να πληρούν τις προδιαγραφές των παραγράφων 5.2, 5.3 και 5.4 σε όλες τις θέσεις χρήσεως.
            
         6.13.   Σκεπή.
   
               6.13.1.
            
            
               Οι σκεπές που ανοίγουν πρέπει να θεωρούνται αποκλειστικώς στην κλειστή θέση.
            
         
               6.13.2.
            
            
               Στην περίπτωση των κουπέ οχημάτων με πτυσσομένη σκεπή, η πτυσσομένη σκεπή θα εξετασθεί τόσο στην ανεπτυγμένη θέση όσον και στην αναδιπλωμένη.
            
         
               6.13.2.1.
            
            
               Αν η πτυσσομένη σκεπή είναι στη διπλωμένη θέση, δεν πραγματοποιείται ουδείς έλεγχος του οχήματος κάτωθεν μιας φανταστικής επιφάνειας οριοθετημένης από την πτυσσόμενη σκεπή στην ανεπτυγμένη θέση.
            
         
               6.13.2.2.
            
            
               Όταν παρέχεται ως βασικός εξοπλισμός ένα επίστρωμα για τη συσκευασία της πτυσσόμενης σκεπής στην αναδιπλωμένη θέση, ο έλεγχος θα πραγματοποιηθεί με το επίστρωμα στη θέση του.
            
         6.14.   Υαλοπίνακες.
   
               6.14.1.
            
            
               Οι υαλοπίνακες που περιστρέφονται προς το εξωτερικό μιας εξωτερικής επιφάνειας του οχήματος πρέπει να είναι σύμφωνοι προς τις ακόλουθες διατάξεις σε όλες τις θέσεις χρήσεως:
               
                           6.14.1.1.
                        
                        
                           καμία ακμή δεν πρέπει να είναι προσανατολισμένη προς τα εμπρός·
                        
                     
                           6.14.1.2.
                        
                        
                           κανένα τμήμα του υαλοπίνακα δεν θα προεξέχει πέρα από το ανώτατο εξωτερικό άκρο του οχήματος.
                        
                     
         6.15.   Υποστηρίγματα της πινακίδας κυκλοφορίας.
   
               6.15.1.
            
            
               Οι διατάξεις υποστήριξης των πινακίδων κυκλοφορίας που χορηγούνται από τον κατασκευαστή του οχήματος πρέπει να είναι σύμφωνες προς τις προδιαγραφές της παραγράφου 5.4 του παρόντος κανονισμού αν είναι δυνατό να αγγιχθούν από μία σφαίρα διαμέτρου 100 mm όταν η πινακίδα κυκλοφορίας έχει τοποθετηθεί συμφώνως προς τις οδηγίες του κατασκευαστού του οχήματος.
            
         6.16.   Σχάρα τοποθέτησης αποσκευών και ράβδοι τοποθέτησης σκι.
   
               6.16.1.
            
            
               Οι σχάρες τοποθέτησης αποσκευών και οι ράβδοι τοποθέτησης σκι πρέπει να στερεωθούν στο όχημα κατά τέτοιο τρόπο ώστε οριζόντιες, διαμήκεις και εγκάρσιες δυνάμεις να δύνανται να μεταδοθούν, ώστε να μην είναι μικρότερες του μεγίστου κατακόρυφου φορτίου που υποδεικνύεται από τον κατασκευαστή του και ώστε τουλάχιστον κατά μία διεύθυνση οι δυνάμεις αυτές να μεταδίδονται από τη γεωμετρική μορφή του συνόλου. Για τις δοκιμές της εγκατασταθείσης συμφώνως προς τις υποδείξεις του κατασκευαστή διάταξης, το φορτίο δοκιμής δεν πρέπει να εφαρμόζεται σε ένα σημείο.
            
         
               6.16.2.
            
            
               Οι επιφάνειες οι οποίες, μετά την τοποθέτηση της διάταξης, είναι δυνατόν να αγγιχθούν από μία σφαίρα διαμέτρου 165 mm δεν πρέπει να παρουσιάζουν τμήματα που έχουν ακτίνα καμπυλότητας μικρότερη των 2,5 mm, εκτός εάν δύναται να εφαρμοσθούν οι προδιαγραφές της παραγράφου 6.3.
            
         
               6.16.3.
            
            
               Τα στοιχεία συναρμογής, όπως κοχλίες δυνάμενοι να συσφιχθούν ή να λυθούν χωρίς τη βοήθεια εργαλείου, δεν πρέπει να προεξέχουν πλέον των 40 mm υπεράνω των αναφερομένων στο σημείο 6.16.2 επιφανειών. Η προεξοχή προσδιορίζεται συμφώνως προς την περιγραφομένη στην παράγραφο 2 του παραρτήματος 3 μέθοδο, αλλά με μία σφαίρα διαμέτρου 165 mm εφαρμόζεται η μέθοδος της παραγράφου 2.2.
            
         6.17.   Κεραίες.
   
               6.17.1.
            
            
               Οι ραδιοφωνικές και ραδιοτηλεφωνικές κεραίες πρέπει να έχουν τοποθετηθεί επί του οχήματος κατά τρόπον ώστε αν το ελεύθερο άκρο τους κείται σε μία εκ των θέσεων χρήσεως που έχουν υποδειχθεί από τον κατασκευαστή τους, σε απόσταση από το έδαφος μικρότερη των 2m, αυτό το ελεύθερο άκρο βρίσκεται στο εσωτερικό μιας περιοχής που περιορίζεται από τα κατακόρυφα επίπεδα που κείνται σε απόσταση 10 cm προς το εσωτερικό από τις ακρότατες εξωτερικές ακμές που προσδιορίζονται στην παράγραφο 2.7.
            
         
               6.17.2.
            
            
               Εξάλλου, η κεραία πρέπει να έχει τοποθετηθεί επί του οχήματος και, κατά περίπτωση, το ελεύθερο άκρο της πρέπει να δύναται να κατευθύνεται κατά τέτοιο τρόπο ώστε κανένα τμήμα της κεραίας να μην υπερβαίνει τις ακρότατες εξωτερικές ακμές του προσδιορίζονται στην παράγραφο 2.7.
            
         
               6.17.3.
            
            
               Το στέλεχος της κεραίας δύναται να έχει ακτίνα καμπυλότητας μικρότερη των 2,5 mm. Τα κινητά άκρα των κεραιών πρέπει να είναι εφοδιασμένα με μία σταθερή κεφαλή της οποίας οι ακτίνες καμπυλότητας δεν πρέπει να είναι μικρότερες των 2,5 mm.
            
         
               6.17.4.
            
            
               Οι βάσεις των κεραιών δεν πρέπει να προεξέχουν πλέον των 40 mm, της προεξοχής προσδιοριζομένης συμφώνως προς την περιγραφομένη στην παράγραφο 2 του παραρτήματος 3 μέθοδο.
            
         
               6.17.4.1.
            
            
               Σε περιπτώσεις κατά τις οποίες λόγω έλλειψης εύκαμπτου στελέχους ή τμήματος δεν είναι δυνατόν να διαπιστωθεί ποια είναι η βάση μιας κεραίας, η απαίτηση αυτή θεωρείται ότι πληρούται, μετά από άσκηση οριζόντιας δύναμης όχι μεγαλύτερης των 50 daN, με διεύθυνση προς τα εμπρός και προς τα πίσω από έμβολο με επίπεδο άκρο, διαμέτρου όχι μεγαλύτερης των 50 mm στο πλέον προεξέχον τμήμα της κεραίας:
               
                           α)
                        
                        
                           η κεραία κάμπτεται προς το στήριγμα και δεν προεξέχει πάνω από 40 mm, ή
                        
                     
                           β)
                        
                        
                           η κεραία θραύεται και το εναπομένον τμήμα της κεραίας δεν εμφανίζει οποιοδήποτε αιχμηρό ή επικίνδυνο τμήμα το οποίο να έρθει σε επαφή με σφαίρα 100 mm και δεν προεξέχει περισσότερο από 40 mm.
                        
                     
         
               6.17.4.2.
            
            
               Οι παράγραφοι 6.17.4. και 6.17.4.1. δεν ισχύουν για κεραίες ευρισκόμενες πίσω από το κατακόρυφο εγκάρσιο επίπεδο διαμέσου του σημείου ‘R’ του οδηγού, με την προϋπόθεση ότι η μέγιστη προεξοχή της κεραίας συμπεριλαμβανόμενης της θήκης της δεν υπερβαίνει τα 70 mm όταν προσδιορίζεται σύμφωνα με τη διαδικασία, του παραρτήματος 3, παράγραφος 2.
               Εάν η κεραία βρίσκεται πίσω από το κατακόρυφο επίπεδο, αλλά προεξέχει πάνω από 70 mm, θα ισχύει η παράγραφος 6.17.4.1. με ορίου προεξοχής 70 mm αντί των 40 mm.
            
         6.18.   Οδηγίες τοποθέτησης.
   
               6.18.1.
            
            
               Αφότου ενεκρίθησαν ως τεχνικές ολότητες, οι σχάρες τοποθέτησης αποσκευών, οι ράβδοι τοποθέτησης σκι, οι ραδιοφωνικές και ραδιοτηλεφωνικές κεραίες δεν πρέπει να διατίθενται στην αγορά, να πωλούνται και να αγοράζονται παρά μόνον συνοδευόμενες από οδηγίες τοποθέτησης. Οι οδηγίες τοποθέτησης πρέπει να είναι επαρκώς ακριβείς ώστε τα εξαρτήματα που έχουν εγκριθεί να δύνανται να τοποθετηθούν επί του οχήματος κατά τέτοιον τρόπο ώστε οι προδιαγραφές που αντιστοιχούν στις παραγράφους 5 και 6 να είναι δυνατόν να τηρηθούν. Όσον αφορά ειδικώτερα στις τηλεσκοπικές κεραίες, πρέπει να υποδεικνύονται οι θέσεις χρήσεώς τους.
            
         7.   ΤΡΟΠΟΠΟΙΗΣΗ ΤΥΠΟΥ ΤΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΕΓΚΡΙΣΗΣ
   
               7.1.
            
            
               Όλες οι τροποποιήσεις στον τύπο του οχήματος κοινοποιούνται στη διοικητική υπηρεσία που χορήγησε την έγκριση τύπου του οχήματος. Στην περίπτωση αυτή, η εν λόγω διοικητική αρχή δύναται
            
         
               7.1.1.
            
            
               είτε να θεωρήσει ότι οι τροποποιήσεις δεν είναι πιθανόν να επιφέρουν αξιόλογο δυσμενές αποτέλεσμα
            
         
               7.1.2.
            
            
               είτε να απαιτήσει περαιτέρω έκθεση της τεχνικής υπηρεσίας διεξαγωγής δοκιμών.
            
         
               7.2.
            
            
               Σύμφωνα με τη διαδικασία που ορίζεται στην προαναφερθείσα παράγραφο 4.3, η επιβεβαίωση ή η απόρριψη της έγκρισης, με την οποία θα προσδιορίζονται οι μετατροπές, θα κοινοποιείται στα συμβαλλόμενα μέρη στη συμφωνία, τα οποία εφαρμόζουν τον παρόντα κανονισμό.
            
         
               7.3.
            
            
               Η αρμόδια αρχή η οποία έχει χορηγήσει επέκταση της έγκρισης εκχωρεί αύξοντα αριθμό σε κάθε αίτηση επέκτασης της έγκρισης και ενημερώνει σχετικά τα υπόλοιπα συμβαλλόμενα μέρη στη συμφωνία του 1958, τα οποία εφαρμόζουν τον παρόντα κανονισμό, με τη διαβίβαση ενός δελτίου σύμφωνα με το υπόδειγμα που αναφέρεται στο παράρτημα 1 του παρόντος κανονισμού.
            
         8.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   
               8.1.
            
            
               Τα οχήματα (τεχνικές ολότητες) που εγκρίνονται σύμφωνα με τον παρόντα κανονισμό πρέπει να κατασκευάζονται κατά τρόπο ώστε να συμμορφώνονται προς τον εγκεκριμένο τύπο ο οποίος ικανοποιεί τις απαιτήσεις που αναφέρονται στις παραγράφους 5 και 6.
            
         
               8.2.
            
            
               Για τη διαπίστωση της τήρησης των απαιτήσεων της παραγράφου 8,1. πρέπει να διεξάγονται κατάλληλοι έλεγχοι της παραγωγής.
            
         
               8.3.
            
            
               Ο κάτοχος της έγκρισης πρέπει ειδικότερα:
               
                           8.3.1.
                        
                        
                           να διασφαλίσει την ύπαρξη διαδικασιών για τον αποτελεσματικό έλεγχο της ποιότητας των προϊόντων·
                        
                     
                           8.3.2.
                        
                        
                           να έχει πρόσβαση στον εξοπλισμό ελέγχου που είναι αναγκαίος για τον έλεγχο της συμμόρφωσης προς έκαστο εγκεκριμένο τύπο·
                        
                     
                           8.3.3.
                        
                        
                           να διασφαλίσει ότι καταγράφονται τα δεδομένα των αποτελεσμάτων των δοκιμών και ότι τα σχετικά έγγραφα θα παραμένουν διαθέσιμα για χρονικό διάστημα που θα καθορίζεται από τη διοικητική υπηρεσία·
                        
                     
                           8.3.4.
                        
                        
                           να αναλύει τα αποτελέσματα κάθε είδους δοκιμών προκειμένου να επαληθεύσει και να διασφαλίσει τη σταθερότητα των χαρακτηριστικών του προϊόντος, λαμβάνοντας υπόψη τις αποκλίσεις της βιομηχανικής παραγωγής·
                        
                     
                           8.3.5.
                        
                        
                           να διασφαλίσει ότι για κάθε τύπο προϊόντος πραγματοποιούνται τουλάχιστον οι δοκιμές που προβλέπονται στο παράρτημα 3 του παρόντος κανονισμού·
                        
                     
                           8.3.6.
                        
                        
                           να εξασφαλίζει ότι τυχόν δείγματα ή δοκίμια μαρτυρούντα μη πιστότητα προς τον ανάλογο τύπο δοκιμής θα οδηγούν στην επανάληψη της δειγματοληψίας και της δοκιμής. Για την αποκατάσταση της συμμόρφωσης της αντίστοιχης παραγωγής πρέπει να λαμβάνονται όλα τα απαραίτητα μέτρα.
                        
                     
         
               8.4.
            
            
               Η αρμόδια αρχή που χορήγησε την έγκριση τύπου μπορεί ανά πάσα στιγμή να επαληθεύσει τις μεθόδους ελέγχου της συμμόρφωσης που εφαρμόζονται σε κάθε μονάδα παραγωγής.
            
         
               8.4.1.
            
            
               Σε κάθε επιθεώρηση, τα βιβλία δοκιμών και τα αρχεία παρακολούθησης της παραγωγής πρέπει να παρουσιάζονται στον επιθεωρητή που πραγματοποιεί έλεγχο.
            
         
               8.4.2.
            
            
               Ο εν λόγω επιθεωρητής μπορεί να επιλέγει στην τύχη τα δείγματα που θα δοκιμασθούν στο εργαστήριο του κατασκευαστή. Ο ελάχιστος αριθμός δειγμάτων καθορίζεται σύμφωνα με τα αποτελέσματα της επαλήθευσης του ιδίου του κατασκευαστή.
            
         
               8.4.3.
            
            
               Στις περιπτώσεις που θεωρηθεί ανεπαρκής η ποιοτική στάθμη ή κριθεί αναγκαία η επαλήθευση της εγκυρότητας των διενεργούμενων κατ’ εφαρμογή της παραγράφου 8.4.2 δοκιμών, ο επιθεωρητής επιλέγει δείγματα προς αποστολή στην τεχνική υπηρεσία που διεξήγαγε τις δοκιμές έγκρισης τύπου.
            
         
               8.4.4.
            
            
               Η αρμόδια αρχή μπορεί να διεξάγει οποιαδήποτε από τις δοκιμές που περιγράφονται στον παρόντα κανονισμό.
            
         
               8.4.5.
            
            
               Η συνήθης συχνότητα επιθεωρήσεων που επιτρέπονται από την αρμόδια αρχή είναι μία ανά διετία. Σε περίπτωση που καταγραφούν αρνητικά αποτελέσματα, η αρμόδια αρχή πρέπει να διασφαλίζει τη λήψη όλων των απαραίτητων μέτρων για την όσο το δυνατόν ταχύτερη αποκατάσταση της συμμόρφωσης της παραγωγής.
            
         9.   ΚΥΡΩΣΕΙΣ ΛΟΓΩ ΜΗ ΠΙΣΤΟΤΗΤΑΣ ΤΗΣ ΠΑΡΑΓΩΓΗΣ
   
               9.1.
            
            
               Μια έγκριση που χορηγήθηκε για έναν τύπο οχήματος σύμφωνα με τον παρόντα κανονισμό είναι δυνατό να ανακληθεί εάν δεν πληρούνται οι απαιτήσεις που ορίζονται στην παράγραφο 8,1 ανωτέρω.
            
         
               9.2.
            
            
               Εάν κάποιο συμβαλλόμενο μέρος στη συμφωνία, το οποίο εφαρμόζει τον παρόντα κανονισμό, ανακαλέσει έγκριση που έχει χορηγήσει κατά το παρελθόν πρέπει να ενημερώσει άμεσα τα υπόλοιπα συμβαλλόμενα μέρη που εφαρμόζουν τον εν λόγω κανονισμό μέσω δελτίου κοινοποίησης, σύμφωνα με το υπόδειγμα που παρατίθεται στο παράρτημα 1 του παρόντος κανονισμού.
            
         10.   ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
   Αν ο κάτοχος της έγκρισης διακόψει οριστικά την παραγωγή ενός τύπου εγκεκριμένου οχήματος σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Αφού λάβει τη σχετική κοινοποίηση, η εν λόγω αρχή υποχρεούται να ενημερώσει σχετικά τα υπόλοιπα συμβαλλόμενα μέρη στη συμφωνία του 1958, τα οποία εφαρμόζουν τον παρόντα κανονισμό, μέσω δελτίου κοινοποίησης σύμφωνα με το πρότυπο που παρατίθεται στο παράρτημα 1 του παρόντος κανονισμού.
   11.   ΕΠΩΝΥΜΙΕΣ ΚΑΙ ΔΙΕΥΘΥΝΣΕΙΣ ΤΩΝ ΑΡΜΟΔΙΩΝ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΤΕΧΝΙΚΩΝ ΥΠΗΡΕΣΙΩΝ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ
   Τα συμβαλλόμενα μέρη της συμφωνίας που εφαρμόζουν τον παρόντα κανονισμό οφείλουν να κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις και προς τις οποίες πρέπει να αποστέλλονται τα έντυπα για την πιστοποίηση της έγκρισης ή της απόρριψης ή της ανάκλησης της έγκρισης που εκδίδεται σε άλλες χώρες.
   12.   ΜΕΤΑΒΑΤΙΚΕΣ ΔΙΑΤΑΞΕΙΣ
   
               12.1.
            
            
               Από την ημερομηνία κατά την οποία αρχίζει επισήμως να ισχύει η σειρά τροποποιήσεων 02, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 02.
            
         
               12.2.
            
            
               Με έναρξη σε 24 μήνες από την ημερομηνία έναρξης της ισχύος της σειράς τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό θα χορηγούν έγκριση ΟΕΕ μόνο αν ο προς έγκριση τύπος οχήματος συμμορφώνεται με τις απαιτήσεις του παρόντος κανονισμού όπως έχει τροποποιηθεί με τη σειρά τροποποιήσεων 02.
            
         
               12.3.
            
            
               Με έναρξη σε 36 μήνες από την ημερομηνία έναρξης της ισχύος της σειράς τροποποιήσεων 02, οι υπάρχουσες εγκρίσεις σύμφωνα με τον παρόντα κανονισμό παύουν να είναι έγκυρες, εκτός από τις περιπτώσεις τύπων οχημάτων που συμμορφώνονται με τις απαιτήσεις του παρόντος κανονισμού όπως έχει τροποποιηθεί με τη σειρά τροποποιήσεων 02.
            
         
               12.4.
            
            
               Από την ημερομηνία επίσημης έναρξης ισχύος της σειράς τροποποιήσεων 03, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 03.
            
         
               12.5.
            
            
               Με έναρξη σε 24 μήνες από την ημερομηνία έναρξης της ισχύος της σειράς τροποποιήσεων 03, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνον εφόσον ο προς έγκριση τύπος οχήματος πληροί τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 03.
            
         
               12.6.
            
            
               Για διάστημα 48 μηνών από την ημερομηνία έναρξης ισχύος της 03 σειράς τροποποιήσεων του παρόντος κανονισμού, ουδέν συμβαλλόμενο μέρος που εφαρμόζει τον παρόντα κανονισμό θα αρνείται τύπου έγκριση τύπου οχήματος εγκεκριμένου κατά τις προηγούμενες σειρές τροποποιήσεων του παρόντος κανονισμού.
            
         
               12.7.
            
            
               Με έναρξη 48 μήνες από την ημερομηνία έναρξης της ισχύος της σειράς τροποποιήσεων 03 του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό δύνανται να αρνηθούν την πρώτη εθνική καταχώριση (πρώτη έναρξη ισχύος) οχήματος το οποίο δεν πληροί τις απαιτήσεις της σειράς τροποποιήσεων 03 επί του παρόντος κανονισμού.
            
         
      (1)  Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3) (έγγραφο TRANS//SC1/WP29/78/Amend.3).
   
      (2)  1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία και το Μαυροβούνιο, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία. 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λεττονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαιτζάν, 40 για την Πρώην Γιουγκοσλαβική Δημοκρατία της Μακεδονίας, 41(κενό), 42 για την Ευρωπαϊκή Κοινότητα (Εγκρίσεις χορηγούνται από τα κράτη μέλη της χρησιμοποιώντας το αντίστοιχο σύμβολό τους ΟΕΕ), 43 για την Ιαπωνία, 44 (κενό), 45 για την Αυστραλία και 46 για την Ουκρανία, 47 για τη Νότια Αφρική, 48 για τη Νέα Ζηλανδία, 49 για την Κύπρο, 50 για την Μάλτα και 51 για την Δημοκρατία της Κορέας. Επόμενοι αριθμοί δίδονται σε άλλες χώρες με τη χρονολογική σειρά κατά την οποία κυρώνουν τη συμφωνία σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και σχετικά με τις προϋποθέσεις για την αμοιβαία αναγνώριση έγκρίσης που χορηγείται με βάση τις προδιαγραφές αυτές, οι δε αριθμοί που δίδονται κατ’ αυτόν τον τρόπο κοινοποιούνται στα συμβαλλόμενα μέρη της συμφωνίας από τον Γενικό Γραμματέα των Ηνωμένων Εθνών.
   
      ΠΑΡΑΡΤΗΜΑ 1
      
         ΑΝΑΚΟΙΝΩΣΗ
      
      [μέγιστες διαστάσεις: A4 (210 × 297 mm)]
      
         
   
   
      ΠΑΡΑΡΤΗΜΑ 2
      
         ΔΙΑΤΑΞΕΙΣ ΣΗΜΑΤΩΝ ΕΓΚΡΙΣΗΣ
      
      ΥΠΟΔΕΙΓΜΑ A
      (βλέπε παραγράφους 4.1.4 και 4.2.4 του παρόντος κανονισμού)
      
         
      ΥΠΌΔΕΙΓΜΑ B
      (βλέπε παράγραφο 4.1.5 του παρόντος κανονισμού)
      
         
      
         (1)  Αυτός ο δεύτερος αριθμός κανονισμού δίδεται μόνον ως παράδειγμα· ο διορθωμένος συντελεστής απορρόφησης είναι 1,30 m-1.
   
   
      ΠΑΡΑΡΤΗΜΑ 3
      
         Μέθοδοι προσδιορισμού των διαστάσεων των προεξοχών και των μεσοδιαστημάτων
      
      1.   ΜΕΘΟΔΟΣ ΓΙΑ ΤΗ ΜΕΤΡΗΣΗ ΤΩΝ ΠΡΟΕΞΟΧΩΝ ΤΩΝ ΑΝΑΔΙΠΛΩΣΕΩΝ ΤΩΝ ΤΟΙΧΩΜΑΤΩΝ ΑΜΑΞΩΜΑΤΩΝ
      
                  1.1.
               
               
                  Το ύψος H μιας προεξοχής προσδιορίζεται γραφικώς σε σχέση με την περιφέρεια ενός κύκλου διαμέτρου 165 mm εφαπτόμενου εσωτερικά στις 4 εξωτερικές περιμέτρους της «εξωτερικής επιφάνειας» του τμήματος προς εξακρίβωση.
               
            
                  1.2.
               
               
                  Το ύψος H είναι η μέγιστη τιμή της απόστασης, μετρούμενης σε μία ευθεία που διέρχεται από το κέντρο του κύκλου διαμέτρου 165 mm μεταξύ της περιφέρειας του εν λόγω κύκλου και της εξωτερικής περιμέτρου της προεξοχής (βλέπε εικόνα 1).
               
            
                  1.3.
               
               
                  Όταν η προεξοχή έχει τέτοιο σχήμα ώστε ένα μέρος της εξωτερικής περιμέτρου της εξωτερικής επιφάνειας του τμήματος που εξετάζεται δεν μπορεί να αγγιχθεί εξωτερικά από ένα κύκλο διαμέτρου 100 mm, η περίμετρος της επιφάνειας σ’ αυτό το σημείο υποτίθεται ότι αντιστοιχεί στο τμήμα της περιφέρειας του κύκλου διαμέτρου 100 mm που περιλαμβάνεται μεταξύ των σημείων επαφής με την εξωτερική περίμετρο (βλέπε εικόνα 2).
               
            
                  1.4.
               
               
                  Ο κατασκευαστής πρέπει να προσκομίσει σχέδια τομής της εξωτερικής επιφάνειας των εξεταζομένων τμημάτων για να επιτρέψει τον προσδιορισμό του ύψους των προεξοχών με την πιο πάνω μέθοδο.
                  
                              
                                 Εικόνα 1.
                              
                           
                           
                              
                                 Εικόνα 2.
                              
                           
                        
                              
                                 
                           
                           
                              
                                 
                           
                        
            2.   ΜΕΘΟΔΟΣ ΠΡΟΣΔΙΟΡΙΣΜΟΥ ΤΗΣ ΔΙΑΣΤΑΣΗΣ ΤΗΣ ΠΡΟΕΞΟΧΗΣ ΕΝΟΣ ΣΤΟΙΧΕΙΟΥ ΤΟΠΟΘΕΤΗΜΕΝΟΥ ΕΠΙ ΤΗΣ ΕΞΩΤΕΡΙΚΗΣ ΕΠΙΦΑΝΕΙΑΣ
      
                  2.1.
               
               
                  Η διάταξη της προεξοχής ενός στοιχείου τοποθετημένου επί ενός κυρτού τοιχώματος είναι δυνατόν να προσδιορισθεί είτε αμέσως, είτε δι’ αναφοράς σε ένα σκαρίφημα μιας καταλλήλου τομής του στοιχείου αυτού σε θέση εγκατάστασής του.
               
            
                  2.2.
               
               
                  Αν η διάσταση της προεξοχής ενός στοιχείου τοποθετημένου επί ενός μη κυρτού τοιχώματος δεν είναι δυνατόν να προσδιορισθεί διά μιας απλής μετρήσεως, πρέπει να προσδιορισθεί διά της μεγίστης μεταβολής της απόστασης μεταξύ του κέντρου μιας σφαίρας διαμέτρου 100 mm και της ονομαστικής γραμμής του τοιχώματος όταν η σφαίρα μετατοπίζεται παραμένουσα σταθερώς σε επαφή με το στοιχείο αυτό. Η εικόνα 3 απεικονίζει παράδειγμα χρησιμοποίησης της μεθόδου αυτής.
               
            3.   ΜΕΘΟΔΟΣ ΠΡΟΣΔΙΟΡΙΣΜΟΥ ΤΗΣ ΠΡΟΕΞΟΧΗΣ ΤΩΝ ΓΕΙΣΩΝ ΚΑΙ ΤΩΝ ΠΛΑΙΣΙΩΝ ΤΩΝ ΠΡΟΒΟΛΕΩΝ
      
                  3.1.
               
               
                  Η προεξοχή σε σχέση προς την εξωτερική επιφάνεια του προβολέα θα μετρηθεί οριζοντίως από το σημείο επαφής μιας σφαίρας διαμέτρου 100 mm, όπως υποδεικνύεται στην εικόνα 4.
               
            4.   ΜΕΘΟΔΟΣ ΠΡΟΣΔΙΟΡΙΣΜΟΥ ΤΗΣ ΔΙΑΣΤΑΣΗΣ ΕΝΟΣ ΕΝΔΙΑΜΕΣΟΥ ΔΙΑΣΤΗΜΑΤΟΣ ΜΕΤΑΞΥ ΤΩΝ ΣΤΟΙΧΕΙΩΝ ΜΙΑΣ ΣΧΑΡΑΣ
      
                  4.1.
               
               
                  Θα προσδιορισθεί η διάσταση ενός μεσοδιαστήματος μεταξύ στοιχείων μιας σχάρας από την απόσταση μεταξύ δύο επιπέδων που διέρχονται από τα σημεία επαφής της σφαίρας και είναι κάθετα προς τη γραμμή που ενώνει αυτά τα ίδια σημεία επαφής. Οι εικόνες 5 και 6 δείχνουν παραδείγματα χρησιμοποίησης της μεθόδου αυτής.
                  
                              
                                 Εικόνα 3.
                              
                           
                           
                              
                                 Εικόνα 4.
                              
                           
                        
                              
                                 
                           
                           
                              
                                 
                           
                        
                              
                                 Εικόνα 5.
                              
                           
                           
                              
                                 Εικόνα 6.
                              
                           
                        
                              
                                 
                           
                           
                              
                                 
                           
                        
                              Υπόμνημα
                              Dia.= Διά.
                              measured projection= Μετρούμενη προβολή
                              visor= αλεξήλιο
                              Headlamp glass= Ύαλος προβολέα
                              measured gap= Μετρούμενο μεσοδιάστημα
                           
                        
            
   
      ΠΑΡΑΡΤΗΜΑ 4
      
         ΑΝΑΚΟΙΝΩΣΗ
      
      [μέγιστες διαστάσεις: A4 (210 ×297 mm)]